
Септембар 2022.

ОСНОВНА ШКОЛА '' ЗДРАВКО ЈОВАНОВИЋ''

Поћута, 14206 Поћута

Tel: 014/3573-107 

e-mail: oszjov@ptt.rs
___________________________________________________________
Дел. бр.  111/22
Датум:  12. 09. 2022. год.


На основу члана 119. ст 1, тачка 2. Закона о основама система образовања и васпитања („Сл. Гласник РС“ бр 88/17, 27/18 и 10/19 ), члана 108.  Статута Основне школе  „Здравко Јовановић”  Поћута  и  чл. 15. Пословника о раду Школског одбора ОШ  „Здравко Јовановић”  Поћута, Школски одбор је на својој седници, одржаној  дана 12.09.2022. године, једногласно донео: 
О Д Л У К У


ДОНОСИ СЕ План рада Директора ОШ „Здравко Јовановић“  Поћута за 2022/2023. годину.
О б р а з л о ж е њ е


По овој тачки дневног реда уводно излагање поднело је Директор школе. Истакао је значај и законски основ за доношење наведеног документа. Након тога члановима је презентиран писани документ, који су чланови прегледали. Пошто није било примедби, председник ШО је ставио предлог одлуке на гласање. Након гласања једногласно је донета Одлука као у диспозитиву.









       П Р Е Д С Е Д Н И К  ШО










Гордана Стојковић
	УВОД


Директор је орган руковођења установе. Услови за избор директора прописана су Законом, док ближе услове прописује министар.
 Директор установе бира се на период од четири године. Директор је одговоран за законитост рада и за успешно обављање делатности установе. Пре свега, значајна је улога директора у пословима као што су: осигуравање квалитета, самовредновање, остваривању стандарда постигнућа и унапређивање образовно – васпитног рада, педагошко – инструктивни рад,  праћење квалитета педагошке праксе, усавршавање рада наставника и стручних сарадника, одлучивање о коришћењу средстава утврђених финансијским планом, спровођење поступка стицања звања наставника и стручног сарадника, одржавање базе података о установи, благовремено извештавање и информисање запослених, ученика и родитеља и других.
Школске 2022/23. године,  дужност директора обављаће Владан Вујић, проф. разредне наставе (прва година четвртог мандата).
Годишњи план рада директора планиран је на основу Закона и подзаконских докумената, Годишњих извештаја о раду школе, Развојног плана школе, посебних карактеристика и потреба школе, и у складу са Стандардима компетенција директора установа образовања и васпитања („Сл. гласник РС“, бр. 38/2013). 
У школској 2022/23. години, послови директора биће реализовани кроз следеће области  рада
	1. Руковођење образовно – васпитним процесом у школи

2. Планирање, организовање и контрола рада установе

3. Праћење и унапређивање рада запослених

4. Развој сарадње са родитељима/старатељима, оргаом управљања, репрезентативним синдикатом, локалном заједницом и широм друштвеном средином

5. Финансијско и административно управљање радом установе

6. Обезбеђивање законитости рада установе


1. Руковођење образовно – васпитним процесом у школи

У оквиру ове области директор ће посебно посветити пажњу:

· Стварању  услова за унапређивање наставе и учења уз подстицање и промовисање вредности учења, а пре свега значаја целоживотног учења
· Стварању безбедног радног и здравог окружења у којем ученици могу  квалитетно да уче и да се развијају, развијају предузетнички дух и иницијативу;
· Константном унапређивању наставе кроз савремена наставна средства, методе и облике рада (промовише иновације, ИКТ, подстице примену истих);

· Обезбеђивању  квалитетног  приступа  у образовању и васпитању кроз спровођење инклузивне праксе;

· Праћењу рада и напредовања ученика, постигнућа и резултата на такмичењима, конкурсима, смотрама, завршном испиту и другим тестирањима.
2. Планирање, организовање и контрола рада установе

У оквиру области планирања, организације и контроле рада установе директор ће спроводити следеће активности:

· Благовремено и у складу са Законом доношење и спровођење планова рада установе и сопственог рада (Развојни план, Школски програм, Годишњи план рада школе, Годишњи план рада директора школе, план стручног усавршавања, план безбедности и заштите ученика од насиља...)
· Креирање организационе структуре установе: систематизација и опис радног места, задужења и задатке наставника и других запослених, образовање стручних тела и тимова, дневни ритам рада установе;

· Стварање ефикасне комуникације између сручних органа, тимова, организационих јединица и запослених (увођење у рад два нова тима);
· Контрола рада установе (организује и спроводи конролу рада установе кроз процес праћења, извештавања и анализе резултата). Учествује у писању Годишњег извештаја о раду школе, у извештавању о процесу самовредновања и реализације Развојног плана школе и акционог плана за школску 2022/23.г.;
· Обезбеђује ефикасно управљање информацијама у сарадњи са школском управом и локалном самоуправом;
· Управљање ажурирања података у информационом систему, електронска база ЈИСП у сарадњи са лицем одговорним за унос података, Милица Јанковић- педагог
3. Праћење и унапређивање рада запослених

У оквиру праћења и унапређивања рада запослених, директор ће посебно радити на:

· Обезбеђивању потребног броја и одговарајуће структуре запослених (кадровска питања и проблеме, адекватни и ефикасни људски ресурси у установи);
· Подстицању и стварању услова за стручно усавршавање и напредовање запослених (вертикално и хоризонтално усавршавање) у оквиру могућности  установе;
· Стварању услова за реализацију обука за примену електронских дневика за све наставнике;
· Стварању позитивне и подржавајуће радне атмосфере (позитивне климе у школи и међуљудских односа – кроз подстицање поверења, толеранције, сарадње и тимског рада, заједништва),

· Мотивацији запослених, истицању позитивних резултата и евентуалног награђивања и за постигнуте резултате.
4. Развој сарадње са родитељима/старатељима, органом управљања, репрезентативним синдикатом, локалном заједницом и широм друштвеном средином

У оквиру ове области рада, директор ће посветити пажњу:
· Сарадњи са родитељима/другим законским заступницима (подстицање сарадње, размене информација, обавештености родитеља, укључивање у школске активности, стварање услова да Савет родитеља ефикасно функционише и развија конструктивне односе са органом управљања и стручним органима установе);
· Сарадњи са органом управљања (обезбеђује правовремену и добру информисаност органа управљања, извештава орган управљања о резултатима рада установе, подноси извештаје и планове на усвајање/доношење....);
· Омогућавање репрезентативном синдикату да у установи ради у складу са Посебним колективним уговором и законом,
· Сарадњи са школском управом и локалном заједницом (са Општином Града Ваљева, са другим школама и образовним институцијама, са културним, здравственим и социјалним институцијама, са установама које омогућавају квалитетнији, лакши и безбеднији рад школе) ради задовољавања материјалних, финансијских, здравствених, културних и других потреба установе,
· Интерном и екстерном маркетингу школе и омогућавању да простор установе буде коришћен као ресурс за остваривање потреба локалне заједнице у складу са законском процедуром.

5. Финансијско и административно управљање радом установе

У оквиру области финансијско  и административно управљање радом установе, директор ће бити ангажован на следећим пословима:

· Обезбеђује израду и надзире примену буџета установе у складу са расположивим и планираним ресурсима,

· Планирање  прихода и расхода,  прилива и одлива финансијских средстава,

· Издаје благовремене и тачне налоге за плаћања и наплате,

· Управљање материјалним ресурсима (процена стања, пописи материјално – техничких ресурса, одржавање, набавка и замена материјално – технчких ресурса, надзире процесе планирања и поступке јавних набавки које спроводи усанова, прати извођење радова у установи који се екстерно финансирају, распоређује материјално – техничке ресурсе на начи који обезбеђује оптимално извођење образовно-васпитног процеса)

· Управљање административним пословима и документацијом (обезбеђује покривеност рада установе потребном документацијом и процедурама, стара се о поштовању и примени процедура рада установе и вођењу прописане документације, обезбеђује тачност и ажурност административне документације у складу са законом);
· Планирање средстава који ће бити усмерени на осавремењивање наставе кроз адаптацију школског објекта у мултимедијалну учионицу и њено опремање);
6. Обезбеђење законитости рада установе

Директор познаје и прати релевантне прописе (закон и подзаконске акте у области образовања, радних односа, финансија и управног поступка), обезбеђује израду општих аката и документације која је у складу са законом и другим прописима, која су доступна свима, обезбеђује поштовање и примену прописа, општих аката и документацију установе.
Поред наведених области директор ће током школске 2022/23. године и даље радити на личном стручном усавршавању и евидентирању рада, праћењу стручног усавршавања запослених, пружању помоћи у програмирању и планирању наставе, праћењу наставе кроз посете часовима и евидентирањем истих (педагошко-инструктивни рад са наставницима). Посебно ће се пратити пројектна настава и међупредметна повезаност на часовима. 
Такође, биће ангажован на пољу истраживачко-аналитичког рада (праћење и анализа свих глобалних и оперативних планова рада-акценат на првом и петом разреду, анализа успеха и безбедносне ситуације на крају сваког класификационог периода, анализа реализације ГПРШ, анализа глобалног плана рада директора, самовредновање рада школе, текућа питања).   Припремаћа седнице и учествовати у раду Наставничког већа, Школског одбора, Савета родитеља, стручних тимова, актива и комисија. Обављаће редовне консултације са секретаром школе, рачуноводством, педагошком службом, органима школе, као и екстерним сарадницима по потреби и у циљу пружања подршке ученицима, родитељима и наставницима.
Динамика рада директора школе, која се планира за школску 2022/23. годину представљења је кроз наредну табелу:
	ВРЕМЕ РЕАЛИЗАЦИЈЕ
	АКТИВНОСТИ

	АВГУСТ/

СЕПТЕМБАР
	· Учешће у изради извештаја о раду школе за школску 2021/22. годину и израда извештаја о свом раду;

· Учествовање у изради Годишњег плана рада школе за школску 2022/23.годину,

· Учешће у изради  акционог плана за шк. 2022/23. год.

· Сазивање и  вођење Наставничког већа,

· Учешће у раду Савета родитеља и Школског одбора, стручних тимова и актива,
· Активности на изради распореда часова, израда решења о 40- часовној радној недељи,

· Рад на организацији наставног процеса и комплетног рада школе како би нова школска година несметано почела;

· У сарадњи са финансијском службом школе припремити све елементе потребне за сачињавање ЦЕНУС-а за Министарство;

· Сарадња са педагогом у уредном ажурирању податак у Јисп-у,
· Припремање првих родитељских  састанака;

· Планирање стручног усавршавања,

· У сарадњи са шефом рачуноводства израдити финансијски план,

· Планирање и праћење реализације набавки;

· Припреме за реализацију Дечје недеље
· Сарадња са Друштвом истраживача Владимир Мандић Манда
· Сарадња са Српском православном црквом
· Организација наставе у складу са новим наставним планом и програмом због епидемије вируса Корона. 

	ОКТОБАР
	· Саветодавни  рад са приправницима и новим наставницима;
· Разговоре са ученицима и родитељима;

· Праћење рада стручних актива, тимова и стручних сарадника и учешће у њиховом раду;

· Сарадња са Школским одбором;

- Сарадња са наставницима – праћење наставе;

-Реализација активности поводом Дечје недеље;

-Реализација активности из посебних програма образовно – васпитног рада;
- Анализа стања школског простора и система за грејање;
· Стручно усавршавање.

	НОВЕМБАР
	· Анализа успеха ученика на крају првог класификационог периода – извештавање;

· Сазивање и вођење Наставничког већа;

· Сарадња са Саветом родитеља и Школским одбором;

· Одржати састанак са помоћно ‑ техничким особљем,

· Сарадња са стручним тимовима и активима и Педагошком колегијуму;

· Саветодави педагошки рад са ученицима и наставницима,

· Са  шефом рачуноводства извршити припреме за пописа и израду завршног рачуна;

· Обезбеђивање услова за реализацију садржаја из посебних програма образовно – васпитног рада.

	ДЕЦЕМБАР
	- Припремити извештаје о раду школе у првом полугодишту, 

· Припрема извештаја о свом раду за прво полугодиште;

· Самовредновање
· Обезбеђивање услова за реализацију посебних програма образовно – васпитног рада, активности пред Новогодишње и Божићне празнике;

· Рад у стручним активима и тимовима, посебно у вези безбедности ученика.

· Попис инвентара за 2021. годину

	ЈАНУАР
	· Пружити помоћ у припремама за обележавање Дана Светог Саве,

· Прегледати педагошку документацију,

· Анализа успеха и владања ученика у првом полугодишту школске 2022/23. године; анализа безбедносне ситуације;
· Припремити и одржати седницу Наставничког већа;
· Сарадња са ШО и СР;

· Подношење извештаја о свом раду за прво полугодиште на одржаним седницама НВ, СР и ШО;

· Сарадња са стручним активима, већима и тимовима;

· Праћење реализације инклузивног оразовања,

· Припреме за реализацију школских такмичења – распоред;

· Припреме за почетак другог полугодишта.

	ФЕБРУАР
	· Организација школских такмичења;

· Сусрети са ученицима – представницима ОЗ VI до VIII разреда, укључивање у такмичења на свим нивоима;
· Обавити разговор са ученицима и њиховим родитељима у циљу побољшања успеха и дисциплине;
· Припремити извештај о материјално финансијском пословању и поднети га Школском одбору;
· Упис ученика у први разред за школску 2023/24. годину;
· Стручно усавршавање.

	МАРТ
	· Учешће у реализацији посебних програма образовно – васпитног рада (обележавање важних датума);

· Праћење вођења документације (дневници рада, матичне књиге, планови....)

· Педагошко - инструктивни рад са наставницима;

· Праћење резултата ученика на општинским такмичењима;

· Расписивање конкурса за екскурзију 2022. године;

· Учешће у раду стручних већа, актива и тимова
· Сазивање стручних већа, наставничког већа (избор уџбеника процедура).

	АПРИЛ
	· Праћење реализације ИОП-а и учешће у раду Стручног тима за инклузију,

· Анализа успеха, владања ученика и безбедносне ситуције на крају трећег класификационог периода;

· Сазивање и вођење седнице Наставничког већа,

· Учешће у раду СР и ШО;

· Учешће у раду стручних актива, већа и тимова;

· Обезбеђивање услова за спровођење пројекта Бесплатни уџбеници;

· Учешће у реализацији активности из посебних програма – обележавање важних датума; 

	МАЈ
	· Организовање прославе Дана школе;
· Учешће у раду разредних већа;
· Учешће у раду одељењског већа за 8. разред;
· Учешће у уписним активностима ученика 8. разреда – председник Школске комисије;
· Рад на организацији и реализацији екскурзија за све разреде;
· Рад на припреми и организацији пробе завршног испита за ученике осмог разреда, и самог завршног испита
· Сачинити полазне основе за израду ГПРШ, 
· Уређивање школског простора;

· Анализа резултата ученика на такмичењима и конкурсима;

· Изјашњавање за изборне предмете зашк. 2023/24.годину.

	ЈУН
	· Анализа успеха и владања ученика на крају наставне 2022/23. године, анализа безбедносне ситуације на крају наставне године;
· Анализа реализованих садржаја;

· Припремити и одржати две седнице Наставничког већа;
· Сарадња са ШО и СР;

· Извештавање о свом раду и реализацији плаан заштите и безбедности ученика;

· Учешће у раду стручних актива и тимова;

· Обезбеђивање услова за организацију прославе Мале матуре за ученике 8. разреда;

· Обезбеђивање услова за реализацију Завршног испита за ученике 8. разреда;
· Учешће у раду Школске комисије – контрола свих уписних активности;

· Анализа резултата ученика на Завршном испиту;
· Припреме за израду Извештаја о раду школе за школску 2022/23. годину.

	ЈУЛ/АВГУСТ
	· Обезбеђивање реаизације планираних активности из области унапређивања материјално – техничких ресурса (надзирање радова);

· Сарадња са ШУ Ваљево – присуство састанцима и благовремена размена информација;

· Учешће у изради Извештаја о раду школе, Годишњег плана рада школе за школску 2023/24. годину, Плана рада директора за школску 2023/24. годину, Акционог плана за школску 2023/24. годину;

· Учешће у уписним активностима осмака и анализа уписа ученика у средње школе – пролазност;

· Припреме за почетак школске 2023/24. године – материјални и људски ресурси;

· Сазивање и вођење једне или две седнице Наставничког већа;


*Сарадници у реализацији наведених активности су:
- Управни и саветодавни органи школе,

- Стручни тимови, активи, већа и комисије,

- Секретар, шеф рачуноводства и стручни сарадници (педагог и библиотекар),

- Родитељи ученика, 

- ШУ Ваљево,
- Представници институција, установа и организација локалне и шире друштвене средине (МУП Ваљево, Дом здравља, Завод за јавно здравље,  Црвени крст, Загрљај, Центар за културу, ИС Петница, Друштво истраживача „Владимир Мандић-Манда“Ваљево)
Д И Р Е К Т О Р  Ш К О Л Е
_____________________
                                                                                                         Владан Вујић







































Основна школа „Здравко Јовановић"


14206 Поћута





























ГОДИШЊИ ПЛАН РАДА ДИРЕКТОРА ШКОЛЕ


ШКОЛСКА 2022/23. ГОДИНА








